Møteprotokoll

Gjøvik kirkelige fellesråd

|  |  |
| --- | --- |
| Møtedato: | 20.08.2024 kl. 13:30 |
| Møtested: |   |
| Arkivsak: | 23/05530 |
|  |  |
| Til stede:  | Dag Landmark, Ole Jakob Rustad, Bjørg Antonsen, Jon Terje Hansebråten, Kjetil Bekkelund, Roger Brevik, Torvild Sveen |
|  |  |
| Møtende varamedlemmer: | Aud Berit Fjordheim |
|  |  |
| Forfall:  | Knut Jarle Lehre, Marianne Mølmen |
|  |  |
| Andre: | Line Langseth Bakkum |
|  |  |
| Protokollfører: | Line Langseth Bakkum |
|  |  |

|  |  |
| --- | --- |
| **SAKSLISTE** | Side |
| **Godkjenning av innkalling og saksliste** |
| **Godkjenning av protokoll** |
| **Saker til behandling** |
| [24/24](#CaseRef347102) | Regnskapsrapport 1-7 | 2 |
| [25/24](#CaseRef349218) | Status og framdrift for prosessen "Framtidas kirke i Gjøvik" | 3 |
| [26/24](#CaseRef347997) | Informasjon ad Gjøvik krematorium til Gjøvik kirkelige fellesråd august 2024 | 5 |
| [27/24](#CaseRef345414) | Vernede graver Hunn gravlund | 6 |
| [28/24](#CaseRef349224) | Informasjon om framdrift for prosjekt Vardal kirke | 6 |
| [29/24](#CaseRef347104) | Konservering av treskurd og maleri Biri kirke | 7 |
| **Orienteringssaker** |
| [30/24](#CaseRef348129) | Orienteringer i møtet 20/8 2024 | 8 |
| **Eventuelt** |
|  |  |  |

Sted 20.08.2024

|  |  |
| --- | --- |
|  Leder | Line Langseth BakkumSekretær |

Godkjenning av innkalling og saksliste

Godkjent

Godkjenning av protokoll

Protokoll fra 11/6 er godkjent på epost.

Saker til behandling

24/24 Regnskapsrapport 1-7

|  |  |  |
| --- | --- | --- |
| Behandlet av | Møtedato | Saknr |
| 1 Gjøvik kirkelige fellesråd | 20.08.2024 | 24/24 |

**Saksorientering**

Vedlagt ligger regnskapsrapport for de 7 første månedene.

Driftsregnskapet viser pr. 31.07.24 et mindreforbruk på kr. 1.713.988 mot kr. 1.084.067 i fjor.

*Driftsinntektene* er på totalt 21,9 mill. kroner mot 23,6 mill. kroner på samme tidspunkt i fjor.

Differansen skyldes en del periodiserte inntekter: Det er i år ikke mottatt tilskudd enda for diakoner og kateketer fra Den norske kirke. Beløpet er ca. 2,2 mill. kroner. I år er det bokført inntekter på gravstell med kr. 588.993, dette ble bokført i 3. kvartal i 2023.

Kremasjonsinntektene ligger under budsjett med ca. kr. 420.000 noe som skyldes driftsstans i april.

Driftstilskuddet fra Fønix vedr. metaller fra krematoriet ble ca. kr. 200.000 under budsjett. Dette gis utfra antall kremasjoner, antallet var noe lavere i 2023 enn i 2022.

Andre inntekter er etter budsjett.

*Lønnsutgiftene* er mindre enn fjoråret, og under budsjett. I fjor fikk vi en reguleringspremie fra KLP på nesten 2,3 mill. kroner I år var fakturaen på kr. 581.565. Det er å bemerke at det da var dekt opp kr. 859.146 fra fond hos KLP (opprinnelig reguleringspremie var kr. 1.425.774). KLP oppnådde i 2023 god avkastning, og det ble tilført ca. 1,2 mill. kroner til vårt premiefond.

*Kjøp varer og tjenester*. Pr. 31.07 er bokførte utgifter litt over budsjett, men godt under fjorårets. Alle kontingenter og forsikringer for 2024 inngår i de bokførte utgiftene. Strømutgiftene er under budsjett, det samme er vedlikeholdsutgiftene.

Investeringsregnskapet viser et udisponert beløp med kr. 2.131.672. Bokførte investeringsutgifter gjelder ny pipe på krematoriet.

**Forslag til vedtak**

Gjøvik kirkelige fellesråd tar regnskapsrapporten til orientering.

Møtebehandling

Saken var godt belyst. Det var ingen spørsmål, men en bekreftelse til at det er vanskelig å beregne lønn og pensjonsutgiftene i budsjettet. I fjor falt det ut med en stor ekstra utgift, i år er det godt innenfor budsjett.

Vedtak

Gjøvik kirkelige fellesråd tar regnskapsrapporten til orientering.

25/24 Status og framdrift for prosessen "Framtidas kirke i Gjøvik"

|  |  |  |
| --- | --- | --- |
| Behandlet av | Møtedato | Saknr |
| 1 Gjøvik kirkelige fellesråd | 20.08.2024 | 25/24 |

**Saksorientering**

Prosessen Framtidas kirke i Gjøvik har pågått siden 2022.

Temaet er behandlet i menighetsråd og fellesråd, det har vært ei arbeidsgruppe blant ansatte og temaet var drøftet under bispevisitasen.

Det har på en måte vært lite framdrift i prosessen, men samtidig har det tatt tid å etablere tankene rundt om.

Kirkevergen leser alle innkallinger og protokoller fra møter og ser at det skjer en utvikling rundt om på hva som tenkes om dette temaet.

Fra å handle mest om gudstjenesten – har det utvidet seg til å se på det samlede tilbudet vi har.

Kirkevergen er opptatt av at vi skal være kirke for Gjøviks befolkning hele uka – med ulike tilbud og bistå i mange ulike situasjoner. Det handler også om eierskap til sine lokale kirker og tilhørighet. Samtidig skal gudstjenester ha fokus.

Nå er det tid for å bli mer konkret. Som nevnt tidligere var Biskopen veldig med i vår tankegang om kirke i framtida. Flere av hans punkter handler om dette. I juni hadde menighetsrådsledere og kirkevergen et møte der vi fordelte ansvaret for de 15 punktene mellom menighetsråd – ansatt – prost og kirkeverge.

Her ble det også drøftet hvilke samarbeidslinjer som var naturlige. Representanter fra Vardal og Bråstad menighetsråd var enige om at de ønsket samarbeid seg mellom. De såkalte bymenighetene Gjøvik, Hunn og Engehaugen ønsker også et samarbeid. Det har de signalisert gjennom flere år. Biri og Snertingdal menighetsråd var ikke representert i møtet.

Fra i vår har det blitt startet et prosjekt med utspring fra Gjøvik menighetsråd som ønsker å se på markedsføring av kirka og hvordan få flere til gudstjeneste. Dette prosjektet ledes fra Gjøvik MR og skal komme med resultat innen noen måneder.

Alt i alt foregår det mye rundt om ad dette temaet. Og det er naturlig og bra. Er det noe vi bør være opptatt av så er det jo å være kirke i framtida.

For å sikre framdrift, tiltak og resultat er det nødvendig å bli konkret.

Vedlagt ligger en framdriftsplan som rådet kan vurdere og komme med innspill på.

Kirkevergen foreslår at bymenighetene raskt kommer i gang med å danne ei gruppe som ser på hvilke samarbeidsarenaer de har og om det er naturlig å fordele tilbud mellom menighetene. Her bør også tilbud til studentene komme inn.

Likeens bør de andre menighetene vurdere samarbeid seg imellom eller med andre lokale ressurser. Dette spørres det om i sak til menighetsrådene i augustmøtene og de rådene som har behandlet saken hittil har kommet med gode innspill.

Ansattressurs vil selvsagt være en avgjørende faktor oppi dette. Menighetene kan iverksette tiltak der de dekker med egne ressurser, men for å bruke ansattressurser må de aktuelle ansatte, prosten og kirkevergen være med å vurdere. Man må derfor sørge for at ansatte og ledere involveres i prosessene parallelt og sammen med rådene og de samarbeidsgruppene som skal jobbe videre. Dette kommer fram i framdriftsplanen også.

Håper rådet på denne bakgrunn kan diskutere framdrift i framtidas kirke og at vi kan finne en konkret framdrift videre. Vi har brukt lang nok tid på at tanken nå modnes.

**Forslag til vedtak**

Gjøvik kirkelige fellesråd ser viktigheten av en framdrift i prosessen.

Rådet ber bymenighetene samle seg til å gjøre vurderinger som beskrevet.

Rådet ber om at framdriftsplanen følges etter de innspill som kom i møtet.

Møtebehandling

Saken ble godt drøftet i møtet.

Representanter fra de rådene som har behandlet saken i august ga tilbakemelding fra egen behandling.

Her er noen punkter som ble tatt fram under drøftingen:

En utfordring å være i balanse mellom aktivitet som er ønsket og fenger og ressurser

Også en utfordring Med balansen mellom kirkas budskap som ønskes forkynt og hva folk ønsker av samlinger

Viktig med samarbeid med lokale sang og musikkrefter – også over soknegrenser

Det er barn og ungdom som er kirka i framtida – hvordan få dem til å ønske å være der i gudstjenester og annet.

Lokale ideer bør spres

Man må gjøre vurderinger

 Hva skal bli nytt

 Hva må man slutte med for å ha ressurser til noe nytt

Superonsdag er en god modell

Samarbeid med bymenighetene skal i gang

Lista som ble utarbeidet etter møte i mai med fordelingen av ansvar ift biskopens 15 punkt, gjelder.

Rådet drøftet framdriftsplanen. Det var ingen innsigelser på planen. Kirkevergen er naturlig koordinator, og må sørge for at tema blir drøftet der det er nødvendig framover i prosessen.

Vedtak

Gjøvik kirkelige fellesråd ser viktigheten av en framdrift i prosessen.

Rådet ber bymenighetene samle seg til å gjøre vurderinger som beskrevet.

Rådet ber om at framdriftsplanen følges etter de innspill som kom i møtet.

26/24 Informasjon ad Gjøvik krematorium til Gjøvik kirkelige fellesråd august 2024

|  |  |  |
| --- | --- | --- |
| Behandlet av | Møtedato | Saknr |
| 1 Gjøvik kirkelige fellesråd | 20.08.2024 | 26/24 |

**Saksorientering**

Siden sist rådet ble informert har saken vært til Statsforvalter Innlandet som klagesak fra naboer etter møte i kommunestyret der de godkjente søknad om dispensasjoner.

Statsforvalter opphevet vedtaket fra Gjøvik kommune.

Det har vært kontakter med ulike instanser etter dette. Kirkeverge blir løpende orientert og vil orientere videre i møtet.

På bakgrunn av situasjonen har vi gitt beskjed til 3 kommuner om at de ikke kan kjøre kister til oss på grunn av stor pågang på den ene ovnen. Vi har da vurdert at vi har kapasitet til ca 12-1300 pr år.

Disse3 kommunene tilsvarer 200 kremasjoner i året, det vil si en inntekt på 1.190.000 kr I år gjelder det for 5 måneder og vil tilsvare en mindreinntekt på ca 500.000,-

Vi har mottatt rapport fra tilsynet fra Statsforvalter fra 12/6. Dette ligger vedlagt. I denne rapporten er det ingen avvik på selve driften. Avvikene går på de dispensasjoner som er gitt krematorier i forhold til røykgassen (fart og temperatur) Statsforvalter oppfordres oss til å henvende oss til departementet for bedre regler rundt dette.

I tillegg er de oss iverksette de tiltak vi foreslo under tilsynet for å sikre bedre innholdet i kistene. Rapporten styrker at vi har en trygg og sikker drift.

**Forslag til vedtak**

Gjøvik kirkelige fellesråd tar orienteringen til orientering.

Møtebehandling

Kirkevergen informerte om hva som har skjedd siden forrige møte.

Utover det ble saken drøftet og belyst.

Det var enighet om den framdriften som er satt så langt.

Vedtak

Gjøvik kirkelige fellesråd tar orienteringen til orientering.

27/24 Vernede graver Hunn gravlund

|  |  |  |
| --- | --- | --- |
| Behandlet av | Møtedato | Saknr |
| 1 Gjøvik kirkelige fellesråd | 20.08.2024 | 27/24 |

Her har ikke saksframlegget og forslaget til vedtak kommet med i protokollen. Men det forventes kjent ut fra innkalling.

Møtebehandling

Kirkevergen ga en utvidet informasjon ad saken så langt. Samarbeidet med kommunen og historielaget har vært viktig og en nødvendig forutsetning for å ha kommet dit vi er i dag.

Det ble presisert at denne lista er pr nå og forventes utvidet.

Gravene er tenkt vernet der de står, ikke flyttet.

Varaordfører ga utfyllende opplysninger om en person det var mangelfulle opplysninger om, A. Braastad.

Det ble foreslått et tillegg i vedtaket:

Kirkevergen bes avklare med Gjøvik kommune hvilke graver de skal ta ansvar for.

Vedtak

Gjøvik kirkelige fellesråd er glad for at dette prosjektet nå er godt i gang, og stiller seg bak forslaget til hvilke graver som foreløpig skal vernes på Hunn gravlund.

Kirkevergen bes avklare med Gjøvik kommune hvilke graver de skal ta ansvar for.

Rådet støtter også at arbeidet fortsetter ved Biri kirkegård og gravplass.

28/24 Informasjon om framdrift for prosjekt Vardal kirke

|  |  |  |
| --- | --- | --- |
| Behandlet av | Møtedato | Saknr |
| 1 Gjøvik kirkelige fellesråd | 20.08.2024 | 28/24 |

**Saksorientering**

Anbuds-utlysing for Vardal kirke ble gjort medio juni.

Vi har hatt en befaring av interessenter som kirkevergen har deltatt på, men vet at flere har vært der på egen hånd.

Fristen er 15/8. Kirkevergen vi derfor orientere mer om aktuelle aktører i møtet.

På befaringen ble det vurdert til at det ikke er lurt å male med linoljemaling på høsten. Denne malingen krever lang tørketid under gode tørkeforhold. Etter befaringen ble derfor utlysingen endret til at avtaler skal gjøres i høst, men at arbeidet starer ca april 2025.

Utlysingen skulle vært tidligere og de som står for utlysingen fra kommunen tok på seg ansvaret for at det ikke har skjedd før.

Det er også behov for reparasjon av trappa ved hovedinngangen og oppvarming i en del av kirken. Dette har vi som mål å gjøre en vurdering av og evt utbedre i høst.

**Forslag til vedtak**

Gjøvik kirkelige fellesråd tar orienteringen til orientering.

Møtebehandling

Kirkevergen informerte om saken. Det har ikke kommet informasjon fra kommunen enda om hvem som har meldt interesse for oppdraget.

Vedtak

Gjøvik kirkelige fellesråd tar orienteringen til orientering.

29/24 Konservering av treskurd og maleri Biri kirke

|  |  |  |
| --- | --- | --- |
| Behandlet av | Møtedato | Saknr |
| 1 Gjøvik kirkelige fellesråd | 20.08.2024 | 29/24 |

**Saksorientering**

21. juni sendte Gjøvik kirkelige fellesråd ut forespørsel om tilbud på konservering av kirkekunst i Biri. Forespørselen ble sendt til to leverandører etter anbefaling fra konsulent hos Riksantikvar. Riksantikvaren favoriserte ingen, men hjelp oss med anbefaling på hvem som er aktuelle til et så komplisert arbeid.

Forespørsel ble sendt til:

Anne Milnes Malerirestaurering og

Katrine Scharffenberg Malerikonservator.

Frist for å komme med tilbud var 12/7.

Ved fristens utløp har det kommet ett tilbud. Dette tilbudet er et fellestilbud fra Katrine Scharffenberg og Anne Milnes.

Dette ligger vedlagt saken.

Fellesrådet har fått tilskudd fra riksantikvar til dette prosjektet. De gir inntil 450.000 i 2024 og inntil 650.000 i 2025. I forkant av at det ble søkt om tilskudd har det forrige fellesrådet bevilget 1 million til diverse arbeid i Biri kirke fram mot jubileet. Slik det ser ut nå, vil konservering av treskurden i hovedsak bli dekket av tilskuddet fra Riksantikvar. Det er imidlertid noen utgifter som ikke dekkes av tilskuddet. Dette gjelder stilas og tilrettelegging og jobb med dekor og dele-utskiftning. Det kan også bli behov for bedre inneklima i Biri kirke både for orgel og treskurd. Utgifter til dette er foreløpig ikke utredet.

Kirkevergen har jobbet videre med avtale med tilbyderne i sommer. Vi hadde nettmøte 5/8 der framdrift og detaljer ble drøftet. Det ble bestemt oppstart 2. september. Planen er å jobbe med korskille i høst og videre med prekestol og alter til våren. Dette fordi det er best for treskurden at konserveringsarbeidet skjer når det ikke trengs oppvarming i kirka.

Menighetsrådet og ansatte på Biri er informert om framdriften.

Kirkevergen har inngått avtale med aktørene i tråd med det som er referert her.

Den er ikke signert fra begge enda, men vil være det før møtet 20/8.

**Forslag til vedtak**

Gjøvik kirkelige fellesråd er glad for at konservering av treskurd i Biri kirke er i gang støtter framdriftsplanen og tar informasjonen til orientering.

Møtebehandling

Saken er greit belyst i saksframlegget. Ansatte er informert. Det vil bli gitt informasjon i det kommende menighetsrådsmøte.

Vedtak

Gjøvik kirkelige fellesråd er glad for at konservering av treskurd i Biri kirke er i gang støtter framdriftsplanen og tar informasjonen til orientering.

Orienteringssaker

30/24 Orienteringer i møtet 20/8 2024

|  |  |  |
| --- | --- | --- |
| Behandlet av | Møtedato | Saknr |
| 1 Gjøvik kirkelige fellesråd | 20.08.2024 | 30/24 |

**Saksorientering** *– her er informasjon som ble gitt i møtet lagt til under.*

**Orienteringer fra prost: Orienteringen blir gitt i møtet**

Bemanningssituasjon. Det har vært to vakante stillinger blant prestene i sommer og vil fortsatt være en vakant til ny prest i Engehaugen er på plass. Det har gjort og gjør arbeidspresset stort for de som er på jobb.

Det vurderes hva som tas bort av tjenester.

Vigsling i Gjøvik kirke 8/9 Benjamin F Olsen vigsles 8/9. Biskop og prost i Nord Fron, der Benjamin skal jobbe, kommer. Det blir kirkekaffe og mulighet for hilsninger etter gudstjenesten.

Andre ting fra virksomheten. Det kom spørsmål om vikar prest Biri skal ha fast kontordag på Biri. Det kommer han i utgangspunktet ikke til å ha, men vil være mye på Biri i forbindelse med samtaler mm.

**Orienteringer fra kirkeverge:**

Orgel Biri. Siste avklaringer med orgelbygger er gjort og revidert avtale signert 1/7 2024.

Det handler om siste avklaring ad stemmer og tekniske løsninger. Vi vil bygge et orgel for framtida og har derfor valgt dobbelregistratur og settekombinasjonsanlegg. Det vil si at det kan gjøres programmering i forkant av spill og at man slipper det mellom de ulike stykkene som skal spilles.

Personell. Alle stillinger besatt i og med ny organist i Vardal / Bråstad startet opp i sommer.

Jobber med avklaring omkring sykmeldt kirketjener.

Konfirmantleiren: Leir på Tomb 5-9 august. Leiren var utfordrende – men også bra. Det var en sliten gjeng ledere som kom hjem.

Superuka: Ble veldig vellykket. Alle plasser fylt opp. Alle virket fornøyde. Allsidig program med dans, klatring, baking formingsaktiviteter. Hver morgen var det samling med en bibelhistorie fortalt barnevennlig.

Sommerkonserter: I Biri og Gjøvik. Bra frammøte og veldig bra innhold!

Tilsyn fra Arbeidstilsynet 27/8

Gjennomført tilsyn fra Statsforvalter for krematoriet 4/6. Meget vellykket. Ingen avvik på drift. Protokoll mottatt og ligger ved sak om orientering krematoriet.

**Forslag til vedtak**

Gjøvik kirkelige fellesråd tar orienteringene til orientering.

Møtebehandling

Vedtak

Gjøvik kirkelige fellesråd tar orienteringene til orientering.

Eventuelt